open-index/open-wikipedia-markdown huggingface dataset:
Temples of Ice

**Temples of Ice** on äärimetalliyhtye Venomin seitsemäs studioalbumi. Albumilla jatkaa sama kokoonpano kuin edellisellä albumilla *[[Prime Evil]]illä.

== Vastaanotto ==


*Temples of Icen* ilmestyessä Venomin suosio oli ollut jo pitkään laskussa. Laulaja-basisti [[Tony Dolan|Tony ”Demolition Man” Dolan]] oli tyytymätön albumin kansikuvaan ja [[Äänitetuottaja|tuotantoon]] ja koki hyvää kappalemateriaalia menneen sen vuoksi hukkaan. *Rock Hardin* aikalaisarvostelussa albumia kuvailtiin ammattitaitoiseksi ja kohtuullisen onnistuneeksi muttei kuitenkaan niin hyväksi, että se kykenisi pitämään yhtyeen [[Kultti-ilmiö|kulttisuosiota]] yllä tai tyydyttämään vanhojen fanien [[nostalgia]]a. *Metal Express Radion* kriitikko Lior Stein kuvaili *Temples of Icea'' vuonna 2008 julkaistussa arvostelussa ”ihan hyväksi”.

## Kappaleet
#
#
#
#
#
#
#
#
#
#

## Kokoonpano
* Demolition Man – laulu, bassokitara
* Mantas – soolokitara
* Al Barnes – rytmikitara
* Abaddon – rummut

## Lähteet

## Aiheesta muualla
* 
*
Ted White

**Ted White** (25. tammikuuta 1926 Texas – 14. lokakuuta 2022) oli yhdysvaltalainen näyttelijä ja stunttimies. Tätä nykyä hän on parhaiten tunnettu slasher-sarjamurhaaja Jason Voorheesin näyttelijänä elokuvassa *[[Friday the 13th Part 4: The Final Chapter]]*.

## Ura
White värväytyi 17-vuotiaana merijalkaväkeen, jossa palveli kuusi vuotta. Tämän jälkeen White lähti opiskelemaan Oklahoman yliopistoon, jossa hän pelasi jalkapalloa ennen kuin hän alkoi haaveilla näyttelijän urasta. Opiskeltuaan neljä vuotta yliopistossa hän avioitui, minkä jälkeen hän muutti Kaliforniaan ja alkoi työskennellä sijaisnäyttelijänä. Ensimmäisen elokuvaroolinsa hän teki elokuvassa *Iwo Jima* vuodelta 1949, jossa hän toimi näyttelijä John Waynen sijaisnäyttelijänä.

Vuonna 1984 Whiteen otettiin yhteyttä elokuvaohjaaja Joseph Ziton toimesta, koska hän tarvitsi suurikokoisen sijaisnäyttelijän esittämään Jason Voorheesiä *[[Perjantai 13. (elokuvasarja)|Perjantai 13.]]* -elokuvasarjan neljänteen elokuvaan. Aluksi White oli ollut hyvin pessimistinen roolia kohtaan, mutta otti tarjouksen vastaan, koska hän tarvitsi tuolla hetkellä rahaa. White tosin vaati, että hänen nimensä jätettäisiin kreditoimatta. Hän myös kieltäytyi uusimasta rooliaan elokuvasarjan viidennessä osassa.

## Roolit
### Elokuvat
**[[Täydellinen loma]]* (1958) ... sotilas (kreditoimaton)
**[[Alamo (vuoden 1960 elokuva)|Alamo]]* (1960) ... tennesseeläinen (kreditoimaton)
**[[Paukkurauta-Kati]]* (1965) ... revolverimies (kreditoimaton)
**[[Tappajan jäljet]]* (1967) ... jalkapallopelaaja
**[[Hurja Larry, tuhma Mary]]* (1974) ... partiopoliisi
**[[Tron]]* (1982) ... vartija
**[[Starman (elokuva)|Starman]]* (1984) ... metsästäjä
**[[Vihreän timantin metsästys]]* (1984) ... Grogan
**[[Friday the 13th Part 4: The Final Chapter]]* (1984) ... Jason Voorhees (kreditoimaton)
**[[Silverado]]* (1985) ... Hoyt

### TV-sarjat
**[[Kojak]]* (Kausi 1, jakso 11: "Marker to a Dead Bookie", 1974) ... Solly

## Lähteet

## Aiheesta muualla

*
Seek Bromance

**Seek Bromance** on Samira Elagozin ohjaama ja käsikirjoittama alankomaalais-suomalaisena yhteistuotantona tehty kokeellinen elokuva vuodelta 2021.

Elokuva käsittelee sukupuoli-identiteettiä.

## Lähteet
Prime Evil

**Prime Evil** on brittiläisen äärimetalliyhtye Venomin kuudes studioalbumi. Se julkaistiin vuonna 1989 ja oli ensimmäinen kolmesta laulaja-basisti Tony ”Demolition Man” Dolanin kanssa tehdystä albumista. Kitaraa ja rumpuja soittavat alkuperäisjäsenet Jeffrey ”Mantas” Dunn ja Anthony ”Abaddon” Bray, rytmikitaraa uusi jäsen Al Barnes. Albumilla Venomin musiikki loittoni black metalista ja uuden aallon brittimetallista ja lähestyi amerikkalaistyylistä thrash metalia. Sanoitukset käsittelevät yhtyeelle tyypillisiä aiheita, kuten Saatanaa, Helvettiä, naisia, seksiä ja metallimusiikkia.

Dolan, Dunn ja Bray tekivät vuonna 2015 paluun nimellä Venom Inc. Kokoonpano julkaisi vuonna 2017 studioalbumin *[[Avé]]*.

## Vastaanotto
*[[Imperiumi (verkkosivusto)|Imperiumin]]* Aleksi Peura kirjoitti vuonna 2017, että kolmen ensimmäisen albuminsa jälkeen Venom on julkaissut ”kaksi hyvää levyä [*Prime Evil* ja *[[Resurrection (Venomin albumi)|Resurrection]]*] ja hirmuisen läjän silkkaa sontaa”. Peuran mukaan *Prime Evilillä* ”oli sitä vimmaista näyttämisenhalua, joka yhtyeeltä oli muutaman levyn ajaksi kadonnut ja kaikkoaisi pian uudestaan”. *Metal Express Radion* kriitikko Lior Stein pitää *Prime Eviliä* osoituksena siitä, että Venom kykeni tuottamaan vahvaa materiaalia myös ilman alkuperäistä keulahahmoa Conrad ”Cronos” Lantia. Hän kirjoittaa Venomin löytäneen *Prime Evilillä* musiikkiinsa uutta voimaa ja tarjonneen kelpo haasteen yhdysvaltalaisille thrash-yhtyeille. *[[Encyclopaedia Metallum|The Metal Archives]]* -sivustolla *Prime Evil* on käyttäjäarvioista lasketun keskiarvon perusteella Venomin paras studioalbumi. *[[AllMusic]]*-sivustolla albumi saa arvosanaksi kolme tähteä viidestä mahdollisesta.

Rumpali Tony Bray on nimennyt *Prime Evilin* henkilökohtaiseksi suosikikseen Venomin tuotannosta ja kuvaillut sitä yhtyeen ”uudestisyntymäksi”. Jeff Dunn pitää sitä *[[Welcome to Hell]]in*, *[[Black Metal (Venomin albumi)|Black Metalin]]* ja *[[Resurrection (Venomin albumi)|Resurrectionin]]* ohella Venomin parhaana albumina. Myös Tony Dolan on muistellut *Prime Eviliä* hyvillä mielin.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
;Venom
* Demolition Man – laulu, bassokitara
* Mantas – soolokitara
* Al Barnes – rytmikitara
* Abaddon – rummut

;Tuotanto
* Nick Tauber, Kevin Ridley – tuottajat
* Barry Clempson – teknikko
* Steve Brew – apulaisteknikko

## Lähteet

## Aiheesta muualla
* 
*
Tom Høyem

**Tom Høyem** (s. 10. lokakuuta 1941 Nykøbing Falster) on tanskalais-saksalainen poliitikko. Hän kuului aiemmin tanskalaiseen Keskustademokraatit-puolueeseen ja toimi vuosina 1982–1987 Tanskan Grönlanti-ministerinä. Vuonna 1994 hänestä tuli Karlsruhen Eurooppa-koulun rehtori ja hän liittyi saksalaiseen FDP:hen. Vuonna 2004 hänet valittiin Karlsruhen kaupunginvaltuustoon. Høyem on ollut Tanskan ja Saksan kaksoiskansalainen vuodesta 2015.

Høyem opiskeli pohjoismaista filologiaa Kööpenhaminan yliopistossa ja opetti 1970-luvun lopulla tanskan kieltä Tukholman yliopistossa. Hän toimi samalla Berlingske-sanomalehden kirjeenvaihtajana.
## Muuta
Tanskan Grönlanti-ministerinä toimiessaan Høyem vieraili Hansinsaarella ja vei sinne konjakkipullon sekä Dannebrogin merkiksi siitä, että saari kuuluu Tanskalle. Vierailu aloitti Tanskan ja Kanadan välisen vuosikymmenien mittaisen "viskisodan", jossa tanskalaiset ja kanadalaiset sotilaat vuorotellen kävivät vaihtamassa tilalle oman lippunsa sekä viemässä saarelle uuden pullon alkoholijuomaa.

## Lähteet

## Aiheesta muualla
* [''Tom Høyem'' Tanskan kansankäräjien verkkosivuilla](https://www.ft.dk/da/medlemmer/fhvmf/t/tom-h%C3%B8yem-(cd))
Ágios Panteleímonas (saari)

**Ágios Panteleímonas** () eli **Mandráki** (Μανδράκι) on pieni Kreikan saari, joka kuuluu Pohjoisen Egean saariin ja sijaitsee Oinoússeen saaren eteläpuolella. Saaren pinta-ala on 0,059 neliökilometriä ja se on asumaton (vuonna 2011). Hallinnollisesti Ágios Panteleímonas kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen.

Ágios Panteleímonas on saanut nimensä siellä olevasta Pyhälle Panteleimonille (*Ágios Panteleímonas*) omistetusta kirkosta. Saarella on myös Pyhälle Katariinalle (*Agía Aikateríni*) omistettu kirkko sekä majakka. Ágios Panteleímonaksen ja Oinoússeen välissä sijaitsee Paterónison eli Chálikaksen saari.

## Lähteet
Ágios Spyrídonas (saari)

**Ágios Spyrídonas** (, ) on pieni Kreikan saari, joka kuuluu Kykladien saariryhmään ja sijaitsee Pároksen saaren länsipuolella Paroikián kaupungin edustalla. Saaren pinta-ala on noin 0,005 neliökilometriä ja se on asumaton (vuonna 2011). Hallinnollisesti Ágios Spyrídonas kuuluu Pároksen kuntaan, Pároksen alueyksikköön ja Etelä-Egean saarten alueeseen. Saari on saanut nimensä siellä olevasta Pyhälle Spyridonille (*Ágios Spyrídonas*) omistetusta kirkosta. Saaren ympärillä on suuri joukko samaan rykelmään kuuluvia pikkusaaria.

## Lähteet
Ágios Spyrídonas

**Ágios Spyrídonas** (, ; ”Pyhä Spyridon”) voi viitata seuraaviin paikkoihin Kreikassa:

* Ágios Spyrídonas, kylä Dío-Ólympoksen kunnassa Pierian alueyksikössä Keski-Makedonian alueella
* Ágios Spyrídonas, saari Kykladien saariryhmässä lähellä Párosta
Ágios Stéfanos (Chíoksen itärannikko)

**Ágios Stéfanos** () on pieni Kreikan saari, joka kuuluu Pohjoisen Egean saariin ja sijaitsee Chíoksen saaren itärannikolla Lagkádan ja Pantoukióksen kylien edustalla. Saaren pinta-ala on 0,062 neliökilometriä ja se on asumaton (vuonna 2011). Hallinnollisesti Ágios Stéfanos kuuluu Chíoksen kuntaan, Chíoksen alueyksikköön ja Pohjois-Egean saarten alueeseen. Se on osa Lagkádan kyläyhdyskuntaa.

Saari on saanut nimensä siellä olevasta Pyhälle Stefanokselle (*Ágios Stéfanos*) omistetusta kirkosta. Chíoksen itärannikon Ágios Stéfanosta ei tule sekoittaa toiseen Ágios Stéfanoksen saareen Chíoksen länsirannikolla.

## Lähteet
Gargano

**Gargano** on muun muassa seuraavien henkilöiden sukunimi:

* Francesco Gargano (1889–1975), italialainen miekkailija ja olympiavoittaja
* Luca Gargano (s. 1973), suomalais-italialainen muusikko ja radiotoimittaja
* Nicholas Gargano (1934–2016), brittiläinen nyrkkeilijä ja olympiamitalisti
* Petra Gargano (s. 1985), suomalainen laulaja
* Walter Gargano (s. 1984), uruguaylainen jalkapalloilija
Archontóniso

**Archontóniso** () on pieni Kreikan saari, joka kuuluu Pohjoisen Egean saariin ja sijaitsee Oinoússeen saaren kaakkoispuolella. Saaren pinta-ala on 0,028 neliökilometriä ja se on asumaton (vuonna 2011). Hallinnollisesti Archontóniso kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen. Archontónisosta etelään sijaitsee Gaïdourónisoksen saari ja itään Pontikonísi ja Pasás.

## Lähteet
Arefoúsa

**Arefoúsa** () on pieni Kreikan saari, joka kuuluu Dodekanesian saariryhmään ja sijaitsee Leipsoín saaren luoteispuolella. Saaren pinta-ala on noin 0,16 neliökilometriä ja se on asumaton. Hallinnollisesti Arefoúsa kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen.

## Lähteet
Asánis

**Asánis** () eli **Asáni** (Ασάνη) on pieni Kreikan saari, joka sijaitsee Länsi-Traakian rannikolla Évros-joen suistossa. Saaren pinta-ala on 0,412 neliökilometriä ja se on asumaton. Hallinnollisesti Asánis kuuluu Alexandroúpolin kuntaan, Évroksen alueyksikköön ja Itä-Makedonian ja Traakian alueeseen. Asániksen lounaispuolella sijaitsee saari nimeltä Xéra Asáni (”Riutta-Asáni”) eli Notiodytikí Asáni (”Lounais-Asáni”). Saaret ovat osa Évroksen suiston kansallispuistoa sekä kahta Natura 2000 -aluetta, joista toinen on luonto- ja toinen lintudirektiivin mukainen.

## Lähteet
Árgilos (saari)

**Árgilos** () eli **Agrilós** (Αγριλός) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin, ja sijaitsee Schoinoúsan ja Ofeidoússan saarten eteläpuolella. Saaren pinta-ala on noin 0,085 neliökilometriä ja se on asumaton (vuonna 2011). Hallinnollisesti Árgilos kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.

## Lähteet
Argilos

**Argilos** () tai **Árgilos** () voi viitata seuraaviin:

* Argilos, antiikin aikainen kaupunki Bisaltiassa
* Árgilos, kylä Kozánin kunnassa Länsi-Makedonian alueella Kreikassa
* Árgilos, saari Kykladien saariryhmässä Kreikassa
Asprónisos (Lesbos)

**Asprónisos** () eli **Áspro** (Ἀσπρο) eli **Aspronísia** (Ασπρονήσια) on pieni Kreikan saari, joka kuuluu Pohjoisen Egean saariin ja tarkemmin Tomaronísian saariin ja sijaitsee Lesboksen saaren itäpuolella. Saaren pinta-ala on 0,123 neliökilometriä ja se on asumaton (vuonna 2011). Hallinnollisesti Asprónisos kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se on osa Mantamádoksen kyläyhdyskuntaa.

Asprónisos, suomeksi ”Valkoinen saari”, on Tomaronísian saarista toiseksi suurin. Sen pohjoispuolella sijaitsee ryhmän suurin saari Barmpaliás ja lounaispuolella Tsoukalás. Asprónisos on yhdessä muiden Tomaronísian saarten ja eräiden muiden Lesboksen rannikon kalliosaarten kanssa osa Natura 2000 -aluetta ”Lesboksen saaret” (GR4110009). Saarella on jäänteitä siellä olleesta luostarista.

## Lähteet
Avgó (Petalioí)

**Avgó** () eli **Strongyló** (Στρογγυλό) on pieni Kreikan saari, joka kuuluu Euboian saariin ja tarkemmin Petalioí-saariin, ja sijaitsee Megalónisoksen pohjoispuolella ryhmänsä saarista pohjoisimpana. Saaren pinta-ala on noin 0,012 neliökilometriä ja se on asumaton. Hallinnollisesti Avgó kuuluu Kárystoksen kuntaan, Euboian alueyksikköön ja Keski-Kreikan alueeseen.

## Lähteet
Avoladonísi

**Avoladonísi** () on pieni Kreikan saari, joka kuuluu Kykladien saariryhmän ja sijaitsee Síkinoksen saaren länsipuolella. Saaren pinta-ala on noin 0,006 neliökilometriä ja se on asumaton (vuonna 2011). Hallinnollisesti Avoladonísi kuuluu Síkinoksen kuntaan, Thíran alueyksikköön ja Etelä-Egean saarten alueeseen.

## Lähteet
Báos

**Báos** () eli **Ágios Geórgios** (Άγιος Γεώργιος) on pieni Kreikan saari, joka kuuluu Kykladien saariryhmään ja sijaitsee Mýkonoksen saaren länsirannikolla Mýkonoksen kaupungin edustalla. Saaren pinta-ala on noin 0,077 neliökilometriä ja se on asumaton (vuonna 2011). Hallinnollisesti Báos kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Saarella on Pyhälle Georgiokselle (*Ágios Geórgios*) omistettu kirkko, josta se on saanut toisen nimensä. Báoksen luoteispuolella sijaitsee Kávouraksen saari.

## Lähteet

## Aiheesta muualla
Fleurance

**Fleurance** on kunta Lounais-Ranskassa Gersin departementissa Oksitanian alueella. Se sijaitsee Gersjoen varrella, noin 31 kilometriä Condomin kaupungista kaakkoon.

Fleurance on vuonna 1272 perustettu bastide. Perustajina olivat Gauren kreivit, jotka halusivat kaupungin edistävän kauppaa järjestämällä siellä messuja ja toreja. He nimesivät kaupungin italialaisen Firenzen () kaupungin mukaan. Kaupungin rakentaminen aloitettiin vuonna 1274, ja samaan aikaan alettiin rakentaa goottilaistyylistä Saint-Laurentin kirkoa, jonka rakentaminen kesti sata vuotta.

## Lähteet

## Aiheesta muualla
Monzan ralli

**Monzan ralli** (aiemmin nimillä **Rally di Monza** ja **Rally Autodromo di Monza**) on Italiassa Monzan kaupungin ja moottoriradan ympäristössä vuosittain ajettava ralli. Se on perinteisesti ollut kauden päättymistä juhlistava kilpailu, johon osallistuu rallin huippujen lisäksi myös rata-autoilijoita sekä muita moottoriurheilijoita. Kilpailu on ajettu vuosina 2003–2019 nimellä **Monza Rally Show**.

Monzan ralli lisättiin rallin MM-sarjan kilpailukalenteriin kesken kauden 2020 korvaamaan koronaviruspandemian vuoksi peruttuja kilpailuja. Sama toistui jälleen kaudella 2021, jolloin se korvasi Japanin rallin. Molemmilla kausilla se oli kauden viimeinen osakilpailu. Rallin maailmanmestaruus ratkesi siellä molempina vuosina Sébastien Ogierin eduksi.

## Voittajat
Lähde: 

## Lähteet

## Aiheesta muualla
Murtovesisieni

**Murtovesisieni** (*Ephydatia fluviatilis*) on sarveispiisieniin kuuluva sienieläinlaji, joka esiintyy luonnonvaraisena myös Suomessa. Se on ainoa Itämeressä esiintyvä sienieläin.

## Tuntomerkit
Murtovesisieni on nimensä mukaisesti murtovedessä esiintyvä 5–10 senttimetrin mittainen sienieläin, joka muodostaa runkokuntia. Runkokunnat ovat pehmeän huokoisia ja epäsäännöllisen muotoisia, harmahtavia tai kellanruskehtavia; joskus symbionttiset levät värjäävät ne vihertäviksi. Koko ja muoto vaihtelevat kasvualustan mukaan, mikä tekee silmämääräisestä lajinmäärityksestä epävarmaa.

Sisävesissä esiintyvä murtovesisienen sukulaislaji järvisieni on yleensä väriltään kellertävä tai vihreä ja haarova. Murtovesisieni ei haaro ja on väriltään harmahtava tai kellanruskea.

## Levinneisyys ja elinympäristö
Murtovesisieniä esiintyy Pohjois-Amerikassa, Euroopassa ja Aasiassa; Itämeressä niitä on Suomenlahdella, Saaristomerellä ja koko Pohjanlahdella. Tyypillisiä kasvupaikkoja ovat kivien tapaiset alustat, kaislojen uposvarret tai rakkoleväpensaikkojen tyviosat vähäsuolaisten merenlahtien rantavesissä. Muiden sienieläinten tavoin murtovesisieni on alustaan kiinnittynyt ja paikoillaan pysyvä eli sessiili.

## Lisääntyminen
Itämeren makeaan veteen sopeutuneena murtovesisieni lisääntyy enimmäkseen suvuttomasti suojattujen lepoasteiden, gemmuloiden välityksellä. Lajille tunnusomaiset gemmulat toimivat myös talvehtimisasteina ja muodostavat kesän tullen uusia runkokuntia. Murtovesisieni kykenee myös suvulliseen lisääntymiseen siittiöiden ja munasolujen avulla.

## Ravinto
Muiden sienieläinten tavoin murtovesisieni käyttää ravinnokseen planktonia, jota se suodattaa vedestä. Jotkut murtovesisienen yksilöt pystyvät kuitenkin saamaan ravintonsa symbioottisista sienistä, jolloin niiden ei tarvitse saalistaa lainkaan.

## Lähteet

## Aiheesta muualla
*iNaturalist: Murtovesisieni (''Ephydatia fluviatilis'')
*ITIS: ''Ephydatia fluviatilis'' 
*UniProt: Taxonomy - ''Ephydatia fluviatilis'' 
*University of Michigan, Animal Diversity Web (ADW): ''Ephydatia fluviatilis'' 
*Global Biodiversity Information Facility (GBIF): ''Ephydatia fluviatilis''
Hunajamuurahainen

**Hunajamuurahaiset** ovat muurahaisia, joilla osa yhdyskunnan työläisistä on erikoistunut käyttämään omaa kehoansa ravintovarastona. Nämä työläiset syövät suuria määriä ravintoa, josta suurin osa varastoituu sokerinesteenä eläimen takaruumiiseen, joka turpoaa suureksi nestesäiliöksi. Hunajamuurahaisyhdyskunnan muut muurahaiset saavat ravintoa näiden muurahaisten oksentaessa varastoitua sokerinestettä. Tällä tavoin käyttäytyviä hunajamuurahaisia kuuluu useaan eri sukuun: Australiassa niitä ovat jotkin hevosmuurahaiset ja *[[Melophorus]]*-suvun lajit, Pohjois-Afrikassa *[[Cataglyphis]]*-suvun lajit sekä Pohjois-Amerikassa *[[Myrmecostus]]*-suvun lajit. Lisäksi jotkin pohjoisamerikkalaiset *[[Prenolepis]]*-suvun työläismuurahaiset varastoivat takaruumiiseensa rasvaa sokerin sijaan. Hunajamuurahaiset ovat kuivien seutujen hyönteisiä, jotka viettävät vuoden kuivimman osan pesässään varastoitua ravintoa käyttäen. Australian alkuperäiskansat ovat käyttäneet hunajamuurahaisten sokeripitoisia työläismuurahaisia ruokana.

## Lähteet
Audiotyöasema

**Audiotyöasema** (, DAW, ) tai **musiikkityöasema** tarkoittaa ohjelmistoa tai muuta elektronista järjestelmää, jolla tuotetaan ja käsitellään musiikkia. 
Digitaaliset audiotyöasemat ovat olleet olemassa 1970-luvulta lähtien ja ne yleistyivät valtavirrassa 1990-luvulla.
Musiikkityöasemalla voidaan tarkoittaa myös koskettimia tai syntetisaattoria.

## Historia
Ensimmäiset digitaaliset audiotyöasemat kehitettiin 1970-luvun lopulla ja 1980-luvun alussa. Soundstream kehitti ensimmäisen digitaalisen tallentimen vuonna 1977 ja ensimmäisen digitaalisen audiotyöaseman. Soundstreamin järjestelmä yhdisti nauha-aseman, PDP-11/60-minitietokoneen, näytön sekä ohjelmiston. Riittävän edullinen ja nopea tallennusmedia kaupallisen tason työasemalle oli suurin haaste seuraavina vuosina. Vuonna 1979 Fairlight julkaisi Computer Musical Instrument (CMI) -laitteen, jossa oli digitaalinen syntetisaattori ja sampleri sekä sisäänrakennettu kuvaputkinäyttö ja QDOS. CMI ei ollut tietokone, mutta sen tekniikka vaikutti kiintolevytallennuksen kehitykseen, ja siinä oli reaaliaikainen sekvensseri (Page R), jonka sanotaan vaikuttaneen MIDI-sekvensseriin.

Kotitietokoneiden markkinat kasvoivat ja henkilökohtaiset tietokoneet kuten Apple II, Atari ST ja Commodore Amiga olivat kehittyneet riittävän tehokkaiksi. Tämän jälkeen Macromedia ja Digidesign aloittivat ohjelmistojen kehittämisen äänen editointiin ja yksinkertaiseen kaksiraitaiseen CD-levyn masterointiin. Vuonna 1994 tuotiin neliraitaiset editorit. Vuonna 1996 julkaistiin 32-raitaiset digitaaliset audiotyöasemat ja niistä tuli teollisuusstandardi.

## Ominaisuudet
Audiotyöasemaa käytetään äänen tallentamiseen (äänitys), muokkaamiseen, miksaukseen ja masterointiin muiden asioiden ohella. Audiotyöasemaa käytetään sekä ammattimaisessa että kotona tehtävässä äänen käsittelyssä. Musiikin luomisen lisäksi audiotyöasemia käytetään äänisuunnittelussa elokuviin ja televisio-ohjelmiin, podcastingissä ja monessa muussa useiden ääniraitojen järjestämisessä ja optimoimisessa. Tarkkaa määrittelyä ei ole mikä on audiotyöasemaohjelmisto, mutta yleisesti ottaen musiikkituotannon ohjelmisto kykenee tallentamaan useaa raitaa korkean tarkkuuden ääntä samaan aikaan, sekä tarjoaa korkeatasoisia äänen muokkauksen ja miksauksen ominaisuuksia. Audiotyöasemat voivat sisältää MIDI-ohjauksen ja virtuaalisia soittimia kuten syntetisaattoreita, rumpukoneita ja samplereita. Tuki kolmansien osapuolien laajennuksille on tullut normiksi ja monet tukevat videon tuomista äänen yhdistämistä varten.

## Ohjelmistot

Ohjelmistoja on sekä kaupallisia että ilmaiseksi saatavia.
Esimerkkejä audiotyöasemien ohjelmistoista:
* Ableton Live
* Ardour
* Pro Tools

## Katso myös
* MIDI

## Lähteet
Eino Karrakoski

**Kaarlo Eino Karrakoski** (12. joulukuuta 1901 Lohja – 28. helmikuuta 1986 Lohja) oli suomalainen osuustoimintaliikkeen vaikuttaja ja yritysjohtaja, joka sai kauppaneuvoksen arvonimen.

Karrakosken vanhemmat olivat maanviljelijä Kaarlo Oskari Karrakoski ja Mathilda Vilhelmina Veranen ja puoliso vuodesta 1930 Irma Emma Kaisa Pantsar. Karrakoski tuli ylioppilaaksi Lohjan yhteiskoulusta 1921 ja valmistui agronomiksi 1927. Hän oli Muuruvedellä maamieskoulun opettaja 1927–1928, Pohjois-Karjalan tietopuolisen karjanhoitokoulun johtaja 1928–1929, Lohjan Maidonmyyntiosuuskunnan, vuodesta 1940 Maatalousosuuskunta Tuotte, toimitusjohtaja 1929–1955 ja Lohjan Osuusteurastamon,  vuodesta 1935 Länsi-Uudenmaan Osuusteurastamo, toimitusjohtaja 1929–1964. Kansanhuoltoministeriön toimistopäällikkö hän oli 1940–1941. Karraskoski oli Lohjan kunnanvaltuuston jäsen 1935–1944 ja hänellä oli myös useita muita luottamustehtäviä. Sotilasarvoltaan Karrakoski oli reservin kapteeni (1942). Hän sai kauppaneuvoksen arvonimen 1962.

## Lähteet
Hyväntahtoinen lähettiläs

__NOTOC__
**Hyväntahtoinen lähettiläs** on Sepi Kumpulaisen studioalbumi, joka julkaistiin 14. lokakuuta 2022.
## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Reino Lahtikari

**Reino Armas Lahtikari**, vuoteen 1950 **Lahtinen** (15. marraskuuta 1906 Tampere – 29. kesäkuuta 1987 Helsinki) oli suomalainen kuljetusalan yrittäjä ja yritysjohtaja, joka sai kauppaneuvoksen arvonimen.

Lahtikarin vanhemmat olivat kauppias Johan Henrik Lahtinen ja Eleonoora Kristiina Blomberg ja puoliso vuodesta 1935 Aune Teresia Mäkinen. Lahtikari kävi Tampereen kauppakoulun 1927 ja teki opintomatkoja useisiin eri maihin. Hän oli Kuljetusliike Oy:n konttorinhoitaja 1925–1930 ja Kuljetuskeskus Oy:n, vuodesta 1952 Kiitolinja Oy, perustaja 1930, toimitusjohtaja 1930–1972 ja hallituksen puheenjohtaja 1972–1979. Lahtikari Oy:n, vuodesta 1977 Lahtikari-Yhtymä Oy, perustaja ja toimitusjohtaja hän oli vuodesta 1974, Kotkan Kuljetus Oy:n johtaja ja hallituksen puheenjohtaja vuodesta 1957, Euroexpress Oy:n johtaja ja hallituksen puheenjohtaja vuodesta 1958 ja sveitsiläisen Eurotrans-yhtymän perustajia ja johtokunnan jäsen vuodesta 1961. Lahtikari oli myös Lauttalahden tilan omistaja Kangasalla vuodesta 1940 ja toimi Tampereen teollisuuspiirin liikennepäällikkönä 1941–1944. Hän perusti nimeään kantavan Reino Lahtikarin säätiön 1983. Ammuntaa harrastanut Lahtikari oli haulikkoammunnan Suomen mestari yhteensä kolmetoista kertaa. Hänellä oli useita kuljetusalan ja muita luottamustehtäviä. Sotilasarvoltaan Lahtikari oli reservin ylivääpeli. Hän sai kauppaneuvoksen arvonimen 1962. 

## Lähteet
Kirsi Hytönen

**Kirsi Hytönen** (s. 1957) on helsinkiläinen toimittaja ja kirjailija. Hän on toiminut *[[Helsingin Sanomat|Helsingin Sanomien]]* ja *[[Talouselämä]]*-lehden taloustoimittajana ja viestintäalan yrittäjänä sekä kolumnistina. Hänen esikoiskirjansa *Naisen kolmas elämä* (Basam Books 2020) käsittelee keski-ikäisen naisen seksuaalisuutta ja avoimia suhteita.

## Lähteet
Albin Lundström

**Jarl Albin Rafael Lundström** (5. toukokuuta 1905 Helsinki – 24. toukokuuta 1983 Helsinki) oli suomalainen yritysjohtaja, joka sai kauppaneuvoksen arvonimen.

Lundströmin vanhemmat olivat faktori Jarl Johan Lundström ja Xenia (Senja) Kiialainen ja puoliso vuodesta 1930 Elsa Fransiska Tallroth. Lundström kävi keskikoulun ja Helsingin yksityistä kauppakoulua 1920. Hän teki useita opintomatkoja Pohjoismaihin, Eurooppaan ja Yhdysvaltoihin 1936. Lundström oli Wilh. Dahm Oy:n myyntimies, Hermes Oy:n kotimyyjä 1922–1928, Talous-Osakekaupan paahtimon edustaja 1929–1934, John Nylund Oy:n tavaratalo Tempon myymälänhoitaja, elintarvikeosaston hoitaja ja siirtomaatavarain tukkuosaston hoitaja Tampereella 1934–1938, Maakauppiaitten Oy:n hedelmä- ja herkkuosaston hoitaja 1938–1940 ja Keskon hedelmä- ja herkkuosaston johtaja 1941–1946, elintarvikeosaston johtaja ja johtokunnan jäsen 1946–1968 ja pääjohtaja Ilmo Nurmelan varamies 1957–1968. 

Keskossa Lundströmillä oli tärkeä rooli myös puheenjohtajana K-kauppiaitten Keskustoimikunnassa, K-kauppiaiden yhteisen markkinatoiminnan kehittämisessä. Hän oli *Handelsnyttin* päätoimittaja 1958–1968 ja hänellä oli lukuisia asiantuntija- ja luottamustehtäviä. Lundström oli aktiivinen metodisti, teki Kauniaisten lastenkodin hyväksi taloudenhoitajana työtä parikymmentä vuotta ja toimi Helsingin Konkordia-sairaalan hallituksen puheenjohtajana. Sotilasarvoltaan Lundström oli reservin korpraali (1925). Hän sai kauppaneuvoksen arvonimen 1961.

## Lähteet
Asiatonta oleskelua

**Asiatonta oleskelua** on suomalaisen laulaja-lauluntekijän Litku Klemetin 28. lokakuuta 2022 julkaistu studioalbumi.

## Kappaleet
Kaikki kappaleet säv. ja san. Sanna Klemetti.

# 
# 
# 
# 
# 
# 
# 
# 
# 
# 

## Kokoonpano
* Sanna Klemetti – laulu, Wurlitzer-sähköpiano, piano, syntetisaattorit (Korg Poly 800, Moog)
* Pekka Tuomi – taustalaulu, kitarat, saksofoni, syntetisaattorit (Alpha Juno, Moog), perkussiot, rumpukone & ohjelmointi
* Aleksi Muhonen – taustalaulu, sähköbasso, tamburiini
* Sami Keinänen – taustalaulu, rummut, perkussiot

## Vastaanotto
Soundin kriitikot valitsivat levyn vuoden parhaaksi suomalaiseksi albumiksi. Albumi palkittiin Emma-gaalassa 2023 vuoden rock-albumina.

### Arvostelut
* Desibeli.net: 
* *[[Helsingin Sanomat]]*: 
* Kulttuuritoimitus: 
* *[[Soundi]]*: 

## Lähteet
Karrakoski

**Karrakoski** on sukunimi, joka on muun muassa seuraavilla suomalaisilla henkilöillä:

*Eino Karrakoski (1901−1986), osuustoimintaliikkeen vaikuttaja, yritysjohtaja, rehtori ja kauppaneuvos
*F. M. Karrakoski (aik. *Johansson*, 1888−1968), kirjailija, toimittaja ja kotiseutumies.
John Torrey

**John Torrey** (1796–1873) oli yhdysvaltalainen kasvitieteilijä. Hän syntyi New Yorkissa William Torreyn ja Margaret Nichols Torreyn perheeseen. John Torrey oli toinen perheen yhdeksästä lapsesta. Perhe muutti vuonna 1811 Greenwichiin ja John tutki yhdessä veljensä Williamin kanssa lähialueiden ympäristöä. John oli jo nuoresta pitäen kiinnostunut luonnosta ja kiinnostuksensa myötä hän päätyi lopulta kasvitieteen pariin.

Vuonna 1814 John Torrey kirjautui sisään New Yorkin lääketieteelliseen korkeakouluun College of Physicians and Surgeons, joka on nykyisin osa Columbian yliopistoa. Siellä hän opiskeli muun muassa David Hosackin ja Samuel Mitchillin alaisuudessa. Torrey oli myös yksi New Yorkin lyseon, nykyisen New Yorkin tiedeakatemian (New York Academy of Sciences), perustajajäsenistä. Vuosina 1818–1822 Torrey opiskeli lääketiedettä, vaikka halusikin eniten kasvitieteilijäksi. Torreyn ensimmäinen virallinen painettu kirja oli vuonna 1819 julkaistu *A Catalogue of Plants, Growing Spontaneously Within Thirty Miles of the City of New York*. Kirja oli raporttimainen teos, jonka Torrey koosti yhdessä muiden lyseon jäsenten kanssa, mutta kirjan myötä Torrey pääsi amerikkalaisen kasvitieteen parrasvaloihin.

Opintojensa jälkeen Torrey teki pitkän uran tieteellisenä opettajana ja hänet nimitettiin kemian, geologian ja mineralogian professoriksi West Pointissa vuonna 1824. Sen jälkeen hän opetti College of Physicians and Surgeonsissa, Princetonin yliopistossa sekä New Yorkin yliopistossa.

Kasvitieteilijänä Torrey oli tuottoisa kirjoittaja ihan uransa alusta lähtien. Useiden muiden kasvitieteilijöiden tavoin Torrey tutki, luokitteli ja kuvasi eri tutkimusmatkoilta hänelle tuotuja kasvinäytteitä. Tällaisista näytteistä Torrey kuvasi ja nimesi muun muassa *[[Erigeron canus]]* -kallioislajin, *[[Krameria lanceolata]]* -ratanialajin sekä *[[silovaahtera|Acer glabrum]]* -vaahteralajin.

Luutnantti John Charles Frémontin johtamilta viideltä tutkimusmatkalta tuotiin yhteensä yli 1000 näytettä, joista kuvattiin yhteensä 137 uutta lajia ja 19 uutta sukua. Yksi noista suvuista nimettiin Torreyn mukaan nimellä *[[Torreya]]*.

## Lähteet
* 

## Aiheesta muualla
Korttila (sukunimi)

**Korttila** on sukunimi, joka on muun muassa seuraavilla suomalaisilla henkilöillä:

*Aksa Korttila (s. 1990), näyttelijä
*Kari Korttila (s. 1948), lääkäri, anestesiologian ja tehohoidon professori
*Veikko Korttila (1903−1987), eversti ja yleisesikuntaupseeri.
Laçınin käytävä

**Laçınin käytävä** on Armenian ja Vuoristo-Karabahin yhdistävä tiealue Azerbaidžanissa. Käytävä määriteltiin vuonna 2020 Toisen Vuoristo-Karabahin sodan rauhansopimuksessa, ja Venäjä asetti rauhanturvaajat suojaamaan käytävää. Käytävän alueella asuu noin 200 ihmistä. Venäjä veti osan rauhanturvaajistaan pois Ukrainan sodan vuoksi syksyllä 2022, jolloin alueella alkoivat taas levottomuudet.

## Lähteet
Mäntykäärmekorento

**Mäntykäärmekorento** (*Raphidia ophiopsis*) on käärmekorentojen heimoon (Raphidiidae) kuuluva hyönteislaji. Suomessa laji on luokiteltu vakiintuneeksi ja elinvoimaiseksi esiintyen laajasti koko valtakunnan alueella. Laajemmin mäntykäärmekorentoa esiintyy lähinnä Ruotsissa ja Norjassa sekä osissa Keski-Eurooppaa. Lajilla esiintyy useita alalajeja.

Mäntykäärmekorento saalistaa ainakin punalatikkaa (*Aradus cinnamomeus*) ja ukkoniluria (*Dendroctonus micans*).

## Lähteet

## Aiheesta muualla
*iNaturalist: Mäntykäärmekorento (''Raphidia ophiopsis'')
*UniProt: Taxonomy - ''Raphidia ophiopsis''
Hiltulanlahden työväentalo

**Hiltulanlahden työväentalo** oli Kuopion kaupungin Hiltulanlahden kylässä sijainnut työväentalo.

## Historiaa
Hiltulanlahden työväenyhdistys perustettiin vuonna 1907, ja yhdistys liittyi samalla SDP:hen. Perustamisvuonna yhdistyksellä oli 20 jäsentä. Talo valmistui vuonna 1910 erääseen maatilaan kuuluvan torpan maille. Vuonna 1912 tilan omistaja käski yhdistystä purkamaan talon väittäen, ettei ollut antanut sen rakentamiseen lupaa. Asiaa käsiteltiin käräjillä, kuultiin todistajia, joiden mukaan talo oli rakennettu maanomistajan luvalla, ja lopulta esitettiin kuitteja, jotka todistivat isännän olleen tietoinen työväentalon rakentamisesta.
 
Vuonna 1922 yhdistys liittyi Suomen Sosialistiseen Työväenpuolueeseen, ja seuraavana vuonna talo takavarikoitiin. Vuonna 1931 yhdistys lakkautettiin kommunistilakien nojalla. Talo myytiin pakkohuutokaupassa suojeluskunnalle. Suojeluskunta puolestaan myi talon yksityiselle asuintaloksi. Vuonna 1945 yhdistys anoi taloa takaisin, mutta yksityiselle siirtynyt omistus esti sen palautuksen.

## Toimintaa työväentalolla
Raittiusyhdistys järjesti talolla iltamat vuonna 1913. Helmikuussa 1923 taas järjestettiin työväen mielenosoituskokous, johon kovasta pakkasesta huolimatta tuli noin 50 osallistujaa. Samana vuonna talolla vietettiin vappujuhlaa, jonka ohjelmassa oli laulua, puheita, soittoa, näytelmiä ja lopuksi tanssia. 

## Lähteet
Kuopion suojeluskuntapiiri

**Kuopion suojeluskuntapiiri** oli Suojeluskuntajärjestön alueellista organisaatiota Pohjois-Savossa. Toiminnan keskeisiä käynnistäjiä olivat Armas Saastamoinen, Oskar Larsson, Fjalar Andersin, Hannes Saarinen, Antti Kaukonen, Yrjö Tuomikoski ja Jussi Canth. Kuopion suojeluskuntapiiri käsitti myös Iisalmen alipiirin. Piirin johtoon Sotilaskomitea (MK) määräsi Venäjän armeijassa palvelleen ratsumestari Carl Wilhelm Malmin.

Kuopion piirissä otettiin käyttöön ilmeisesti ensimmäinen jäsenten vala eli *suojeluskuntavakuutus*. Kaiken sen nimessä, mikä minulle on pyhintä ja kalleinta vannon minä (N.N.) työskenteleväni tämän maan ja kansan hyväksi ja tarvittaessa olen valmis uhraamaan henkeni tämän pyhän asian puolesta sekä etten milloinkaan tule ilmiantamaan johtajiani ja tovereitani.
## Kuopion suojeluskuntapiiriin kuuluneita suojeluskuntia

## Lähteet
* 
* 
* 

### Viitteet
Kurkimäen työväentalo

**Kurkimäen työväentalo** oli Kuopion kaupungin Kurkimäen kaupunginosassa sijainnut työväentalo. Vuoteen 1968 saakka Kurkimäki kuului Kuopion maalaiskuntaan. 

## Historiaa
Kurkimäen työväenyhdistys perustettiin vuonna 1906. Yhdistys liittyi seuraavana vuonna SDP:hen. Tuolloin yhdistyksellä oli 21 jäsentä. Oma talo valmistui yhdistyksen 10-vuotisjuhlaan vuonna 1916. Rahaa taloa varten alettiin kerätä jo vuonna 1907 iltamilla, joiden ohjelmassa oli muun muassa soittoa, puhe, runo, satu, näytelmä ja lopuksi tanssia. Iltamat järjestettiin yksityishenkilön talossa. 

Vuonna 1920 yhdistys liittyi Suomen Sosialistiseen Työväenpuolueeseen, ja se ilmeisesti lakkautettiin. Vuonna 1925 perustettiin Kurkimäen Työväen ja Pienviljelijäin yhdistys, joka ryhtyi käyttämään työväentaloa. Vuonna 1930 talo suljettiin kommunistilakien nojalla, ja se ilmeisesti pysyi suljettuna aina vuoteen 1935 saakka, sillä tuolloin järjestettiin talon avajaisjuhlat. Juhlan järjestäjänä oli Työväen Urheiluliitto TUL, ja talo oli "ääriään myöten" täynnä.  Talo toimi ilmeisesti vuodesta 1945 aina 1960-luvulle saakka SKDL:oon kuuluvana. Sittemmin se on myyty yksityiselle asuintaloksi.

## Toimintaa työväentalolla
Vuonna 1921 yhdistys järjesti talollaan iltamat, joista saadut tulot luovutettiin Neuvosto-Venäjän hädänalaisten auttamiseksi. Seuraavana vuonna järjestettiin Tapaninpäivän tanssit. Vuonna 1939 talolla pidettiin naisten valistustilaisuus. Ei ole tiedossa, mikä taho tilaisuuden järjesti, mutta paikalle toivottiin etenkin "vähäväkisiä". 

## Lähteet
Myötätuulen koulu

**Myötätuulen koulu** on Porin Tiilimäellä sijaitseva erityiskoulu, joka aloitti toimintansa vuonna 2020. Koulu antaa yksilöllistä erityisopetusta oppilaille, joilla on vaikeuksia muun muassa lukemisessa, kuulemisessa ja keskittymisessä. Osana koulua toimii myös pienryhmä lastensuojelulaitos Säikässä.

## Historia
Koulu perustettiin, kun Herttuan koulu ja Kallelan koulu yhdistettiin.

## Koulurakennus
Koulu toimii tällä hetkellä Porin Tiilimäellä Satasairaalan vieressä sijaitsevassa rakennuksessa. Myöhemmin koulun on tarkoitus siirtyä Lyseokortteliin entisen Kallelan koulun tiloihin.

## Rehtorit
* Petri Toivonen (2020->)

## Lähteet

## Aiheesta muualla
* Myötätuulen koulun nettisivut

:Luokka:Porin oppilaitokset
Juhani Tähkävuori

**Juhani Tähkävuori** (s. 23. kesäkuuta 1979 Turku) on uransa lopettanut suomalainen jalkapalloilija. Hän edusti Veikkausliigassa FC Jazzia kaudella 2003. Tähkävuori on pelannut myös kaksi poikien maaottelua.

Pelaajauransa jälkeen Tähkävuori on toiminut muun muassa HIFK Fotbollin myyntiorganisaatiossa. Syyskuussa 2022 Tähkävuori nimitettiin TPS:n myyntitehtäviin.

## Lähteet
NHL-kausi 2022–2023

**NHL-kausi 2022–2023** oli National Hockey Leaguen 105. kausi. Runkosarja alkoi 7. lokakuuta 2022 Prahassa pelatulla kahdella ottelulla. Hallitsevana mestarina kauteen lähti Colorado Avalanche. Tällä kaudella rikottiiin NHL:n runkosarjan kaikkien aikojen joukkue-ennätys voittojen määrässä Boston Bruinsin saavuttaessa historialliset 65 voittoa pelatuista 82:sta ottelusta.

 ensimmäisen varauksen sai Montreal Canadiens, joka varasi slovakialaishyökkääjä Juraj Slafkovskýn. Slafkovský oli ensimmäinen koko varaustilaisuuden ykkösenä varattu slovakialainen pelaaja sekä ensimmäinen suomalaisesta joukkueesta varattu ykkösvaraus.

## Kauden ohjelma
### Euroopassa pelatut ottelut
* Nashville Predators ja San Jose Sharks kohtasivat toisensa Prahan O2-areenalla 7. ja 8. lokakuuta 2022.
* Colorado Avalanche ja Columbus Blue Jackets kohtasivat toisensa Tampereen Nokia Arenalla 4. ja 5. marraskuuta 2022.

### Ulkoilmaottelut
* NHL Winter Classic -ottelu pelattiin 2. tammikuuta 2023. Boston Bruins isännöi Pittsburgh Penguinsia Fenway Park -stadionilla, joka on MLB-joukkue Boston Red Soxin kotikenttä.
* Stadium Series -ottelu pelattiin 18. helmikuuta 2023. Carolina Hurricanes isännöi Washington Capitalsia Carter-Finley Stadiumilla, joka on Pohjois-Carolinan yliopistojoukkue NC State Wolfpackin jalkapallokenttä.

### Tähdistöottelu
* Kauden tähdistöottelu 2023 All-Star Game pelattiin Florida Panthersin kotiareena FLA Live Arenalla viikonloppuna 3.–4. helmikuuta 2023.

## Tilastot

### Pistepörssi

### Maalivahtien tilastot (voitot)

## Sarjataulukko
### Itäinen konferenssi

### Läntinen konferenssi

## Pudotuspelit

;Selite
* A1, A2, A3 – Atlantin divisioonan ensimmäinen, toinen ja kolmas
* M1, M2, M3 – Metropolidivisioonan ensimmäinen, toinen ja kolmas
* C1, C2, C3 – Keskisen divisioonan ensimmäinen, toinen ja kolmas
* P1, P2, P3 – Tyynenmeren divisioonan ensimmäinen, toinen ja kolmas
* WC – Villin kortin joukkueet

## Lähteet
Hunter Sansone

**Hunter Sansone** (s. 2. joulukuuta 1993) on yhdysvaltalainen näyttelijä. Hän on näytellyt muun muassa Icicle Jr.:nin roolissa DC Comicsin sarjassa Stargirl. Hän esiintyi myös Disney+-sarjassa Safety, esittäen Daniel Morrelia.

## Nuoruus
Sansone syntyi Catherine ja Gregg Sansonille. Hän vietti lapsuutensa St. Missourissa maatilalla perheen ainoana lapsena. Hän kiinnostui jo nuorena näyttelemisestä, osittain siksi että hänen äitinsä oli laulaja. Hän valmistui lukiosta vuonna 2012 ja muutti samana vuonna Los Angelesiin tavoitteena näyttelijän ura.

## Ura
Muutettuaan Los Angelesiin, Sansone otti useita näyttelijän kursseja. Hänen ensimmäinen roolinsa oli lyhytelokuvassa The Trigger. Tämän jälkeen hän on näytellyt useissa pienemmissä rooleissa, ennen kuin sai roolin vuoden 2019 CWn Stargirl-sarjassa. Stargirlin jälkeen Sansone on esiintynyt Disneyn Safety-sarjassa sekä vuoden 2022 lyhytelokuvassa A Brother Story.

## Lähteet
Kuopion Melalahden työväentalo

**Melalahden työväentalo** oli Kuopion kaupungin Melalahden kylässä sijainnut työväentalo. Melalahti oli Riistaveden kunnan keskustaajama, kunnes Riistavesi liitettiin Kuopioon vuonna 1973.

## Historiaa
Melalahden työväenyhdistys perustettiin vuonna 1905. Talo valmistui vuonna 1909. Rahaa talon rakentamiseen kerättiin muun muassa arpajaisilla. Talossa oli neljä huonetta; se oli ilmeisesti Harju-nimisen tilan päärakennus. Vuonna 1921 yhdistys liittyi Suomen Sosialistiseen Työväenpuolueeseen, ja vuonna 1923 talo takavarikoitiin väliaikaisesti.

1930-luvun alussa talo suljettiin jälleen ja yhdistys lakkautettiin kommunistilakien nojalla. Sitä ennen yhdistys kuitenkin myi talonsa Kuopion sosialidemokraattiselle piirijärjestölle, luultavasti estääkseen talon takavarikoinnin valtiolle. Alkuvuodesta 1937 kihlakunnanoikeus kuitenkin mitätöi kaupan, ja hovioikeus vahvisti mitätöinnin. Piirijärjestö vei asian korkeimpaan oikeuteen, mutta tuomio ei muuttunut. Keväällä 1938 talo myytiin valtion pakkohuutokaupalla Riistaveden kunnalle. Kunta muutti työväentalon kansakouluksi, mahdollisesti purki sen ja siirsi sen toiseen paikkaan.

Vuonna 1939 yhdistyksen uudelleen perustamista suunniteltiin. Ilmeisesti tämä onnistuikin, sillä yhden lähteen mukaan Melalahden työväenyhdistys liittyi vuonna 1945 SKDL:n.

## Toimintaa työväentalolla
Heinäkuussa 1913 yhdistys järjesti kesäjuhlan talollaan. Ohjelmassa oli muun muassa näytelmä ja urheilua. Vuonna 1912 työväentalolla pidetyissä perheiltamissa paikalle tuli ”majatalon poika” häiriköimään humalassa. Ovenvartijan huomautettua, että tilaisuus oli vain työväenyhdistyksen jäsenille, poika yritti väkisin sisälle, rikkoi ovenkahvan ja koetti rikkoa myös ikkunoita. Vuonna 1928 talolla järjestettiin Tapanin tanssit. Myös Melalahden Osuuskauppa piti talolla kokouksiaan.

## Lähteet
Vehmasmäen työväentalo

**Vehmasmäen työväentalo** oli Kuopion kaupungin (tuolloin Kuopion maalaiskunnan) Vehmasmäen kylässä sijainnut työväentalo.

## Historiaa
Vehmasmäen työväenyhdistys (myöhemmin Vehmasmäen Työväen ja Pienviljelijäin yhdistys) perustettiin vuonna 1916. Perustamisvuoden lopulla yhdistyksessä oli 50 jäsentä, ja se oli liittynyt SDP:hen. 1920-luvun alussa yhdistys kuitenkin liittyi Suomen Sosialistiseen Työväenpuolueeseen. Vehmasmäen työväenyhdistyksestä tosin löytyy maininta jo vuodelta 1907, joten mahdollisesti sen toiminta välillä hiipui ja käynnistettiin sitten uudelleen. 

Talo valmistui vuonna 1923 ja takavarikoitiin lähes saman tien. Yhdistys lakkautettiin vuonna 1931 kommunistilakien nojalla, ja talo oli väliaikaisesti suljettu jo edellisenä vuonna. Vuonna 1933 lakkautettiin myös yhdistyksen alainen Voimistelu- ja urheiluseura Virkistys. Kuopion sosialidemokraattinen piiri osti talon jossain vaiheessa, mahdollisesti jo pian vuoden 1923 takavarikon jälkeen. Heinäkuussa 1925 vasemmistoradikaali sanomalehti *[[Pohjan Voima]]* kertoi, että sosialidemokraatit aikoivat ”vallata” Vehmasmäen työväentalon itselleen. Jutussa viitattiin Kuopion sosialidemokraattisen piirin johtavaan rooliin aiemmissa ”anastusyrityksissä”, joten siinä luultavasti on kyse edellä mainitusta talon ostosta. Jutun mukaan asiassa oli päädytty oikeuteenkin. Talo on sittemmin myyty eteenpäin, eikä yhdistys ole enää toiminnassa.

## Lähteet
Musta pilvi

**Musta pilvi** () on vuonna 1957 ilmestynyt romaani, jonka kirjoitti brittiläinen astrofyysikko Fred Hoyle (1915–2001). Se kertoo suunnattoman suuresta älykkäästä kaasupilvestä, joka ilmestyy aurinkokuntaan ja uhkaa tuhota elämän maapallolla peittäessään auringon. Kertomus alkaa, kun norjalainen tähtitieteilijä teleskooppeineen näkee merkillisen mustan täplän Orionin tähtikuviossa. Tarina sijoittuu vuoteen 1964 eli romaanin ilmestymisajan kannalta lähitulevaisuuteen.

Kirja ilmestyi suomeksi vuonna 1961 Mirja Tolsan kääntämänä ja Kariston kustantamana. Toinen painos ilmestyi 1985. Kirja on jännitysromaani ja yhteiskuntasatiiri.

Evoluutiobiologi Richard Dawkinsin mielestä kirja on "kaikkien aikojen parhaita *[[science fiction]]* -romaaneja".

## Lähteet
* 

### Viitteet
Kuopion Niemisjärven työväentalo

**Niemisjärven työväentalo** oli Kuopion kaupungin (tuolloin Kuopion maalaiskunnan) Niemisjärven kylässä sijainnut työväentalo.

## Historiaa
Niemisjärven työväenyhdistys perustettiin vuonna 1910, jolloin se myös liittyi SDP:hen. Perustamisvuoden lopulla yhdistyksessä oli 22 jäsentä. Talon rakentaminen aloitettiin vuonna 1916, ja se valmistui vuonna 1920 tai 1921. Yhdistys liittyi 1920-luvun alussa Suomen Sosialistiseen Työväenpuolueeseen, ja talo takavarikoitiin. 1930-luvun alussa yhdistys lakkautettiin kommunistilakien nojalla, ja talo myytiin valtion huutokaupassa vuonna 1932.

## Toimintaa työväentalolla
Vuonna 1920 Niemisjärven ja Itä-Karttulan sosialidemokraattiset nuoriso-osastot järjestivät talolla yhteiset nuorisojuhlat. Vuonna 1922 yhdistys järjesti talollaan kuusijuhlan. Juhannusaattona 1923 talolla järjestettiin kokko-tanssit, joihin oli vapaa pääsy.

## Lähteet
Anttu Harlin

**Antrea Elias "Anttu" Harlin** (s. 1980) on suomalainen tuottaja, kirjailija ja yrittäjä. Hän on animaatioihin keskittyneen Gigglebug Entertainment-tuotantoyhtiön toimitusjohtaja ja perustaja. Yhtiö on luonut esimerkiksi Kikattava Kakkiainen- ja Keltainen lumimies- sarjat.

## Ura

Ollessaan 18-vuotias Anttu Harlin oli puoli vuotta Meksikossa enonsa Renny Harlinin ohjaaman Deep Blue Sea -elokuvan kuvauksissa osana lavasteryhmää. Lukion ja armeijan jälkeen hän on valmistunut Brightonin yliopistosta, jossa hän opiskeli kolme vuotta teatteria ja visuaalisia taiteita. Työharjoittelunsa hän teki Harlinin Mindhunters-elokuvan jälkituotannossa Lontoossa. Tämän jälkeen Harlin perusti oman studion, jossa hän teki muun muassa musiikkivideoita, dokumentteja ja mainoksia.  Hän työskenteli myös helsinkiläisessä animaatiostudiossa, jossa hän tutustui animaattoreihin ja hahmosuunnittelijoihin, esimerkiksi Joonas Uttiin. 

Harlin ja Utti perustivat Gigglebug Entertainment- yhtiön vuonna 2013. Miehet olivat tutustuneet vuonna 2011, kun Utti esitteli Harlinille ideaansa tarttuvasta naurusta ja he olivat alkaneet suunnittella idean ympärille pelisovellusta. Sovellus julkaistiin yrityksen ensimmäisenä toimintavuonna ja Harlin ja Utti alkoivat ideoida keskenään myös Keltainen lumimies -hahmoa.

Keväällä 2015 Kikattava Kakkiainen -sarja sai ensiesiintymisensä Pikku Kakkosessa ja Otava julkaisi ensimmäisen Kikattava Kakkiainen -kirjan.

Yhtiö on tehnyt yhteistyötä muun muassa Disneyn kanssa, kun Harlin ja Utti suunnittelivat Disney Channelille uuden sarjan, joka pohjautui 101 dalmatialaisia -elokuvaan.

## Tunnustuksia
*Vuonna 2016 julkaistu DJ Kakkiainen voitti Emman

## Tuotantoja

### Animaatiosarjat
Harlin on toiminut muun muassa
*päätuottajana Keltainen lumimies-sarjassa. 
*tuottajana Nickelodeonin julkaisemssa The BeadBuds, Let's Jam! -animaatiosarjassa

### Kirjat
Harlin ja Utti ovat julkaisseet useita lastenkirjoja:
*Harlin & Utti: Kikattava Kakkiainen: naurunappikirja, 2015
*Harlin & Utti: Kikattava Kakkiainen ja jymy-yllätys: metelinappikirja, 2016
*Harlin & Utti: Kikattava Kakkiainen ja bändi: musiikkinappikirja, 2017
*Harlin & Utti: Kikattava Kakkiainen ja Neiti Siilin avaruuskivi, 2018
*Harlin & Utti: Kikattava Kakkiainen ja City-Kanin skeittilauta, 2018
*Harlin & Utti: Kikattava Kakkiainen ja Herra Hirven hiekkalinna, 2019
*Harlin & Utti: Kikattava Kakkiainen ja Setä Simarusinan käpygolf, 2020

### Muut
Harlin ja Utti ovat julkaisseet myös musiikkia ja muita äänitallenteita:
*Kikattava Kakkiainen: DJ Kakkiainen -CD, 2016
*Kikattava Kakkiainen: Juostaan diskoon! -CD, 2018
*Aamusatu : Kikattava Kakkiainen ja Kukkuluuruu -äänitallenne, 2019

## Yksityiselämä
Anttu Harlin on naimisissa ja hänellä on kolme lasta. Hän on Renny Harlinin sisarenpoika.

## Lähteet

## Aiheesta muualla
*
Alta (Utah)

**Alta** on kunta (*town*) Yhdysvalloissa Utahin osavaltiossa. Sen väkiluku oli 228 vuonna 2020. Kunta sijaitsee Salt Laken piirikunnassa. Alta on suosittu laskettelualue, ja siellä sataakin noin 14 metriä lunta vuosittain. Alta sijaitsee noin 45 kilometrin päässä Salt Lake Citystä.

## Väestö
Vuonna 2020 Altan 228 asukkaasta valkoisia oli 92,1&nbsp;%. Asukkaista 3,5&nbsp;% kuului johonkin muuhun rotuun, ja 4,4&nbsp;% asukkaista asukkaista kuului kahteen tai useampaan rotuun. Asukkaista 2,6&nbsp;% puhui kotonaan jotain muuta kieltä kuin englantia ja 2,0&nbsp;% asukkaista oli syntynyt ulkomailla.

## Lähteet

## Aiheesta muualla
Chondrós

**Chondrós** () on pieni Kreikan saari, joka kuuluu Dodekanesian saariryhmään ja sijaitsee Sýmin saaren pohjoispuolella, länteen Nímoksesta. Saaren pinta-ala on noin 0,19 neliökilometriä ja se on asumaton (vuonna 2011). Hallinnollisesti Chondrós kuuluu Sýmin kuntaan, Ródoksen alueyksikköön ja Etelä-Egean saarten alueeseen. Saari on Sýmin ympäristön muiden pienten lähisaarten kanssa osa Natura 2000 -aluetta.

## Lähteet
Daskaleió (Psará)

**Daskaleió** () eli **Daskalió** (Δασκαλιό) eli **Dakalió** (Δακαλιό) on pieni Kreikan saari, joka kuuluu Pohjoisen Egean saariin ja sijaitsee Psarán saaren länsirannikon edustalla. Saaren pinta-ala on 0,002 neliökilometriä ja se on asumaton (vuonna 2011). Hallinnollisesti Daskaleió kuuluu Psarán kuntaan, Chíoksen alueyksikköön ja Pohjois-Egean saarten alueeseen.

Muinaisina aikoina saari oli yhteydessä Psarán pääsaareen kannaksen välityksellä muodostaen luonnonsataman. Se oli osa Archontíkin pronssikautista asutusta. Osmanien suorittaman vuoden 1824 Psarán verilöylyn aikaan Daskaleió oli läheisen Ágio Nikolákin ohella psarálaisten viimeisiä pakopaikkoja.

## Lähteet
Daskalió (Kykladit)

**Daskalió** () eli **Daskaleió** (Δασκαλειό) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin, ja sijaitsee Kéroksen saaren länsirannikon edustalla. Saaren pinta-ala on 0,015 neliökilometriä ja se on asumaton (vuonna 2011). Hallinnollisesti Daskalió kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.

Daskalión etäisyys Kéroksesta on noin 100 metriä. Saari tunnetaan osana kykladisen kulttuurin aikaisen asutuksen arkeologista kohdetta Kávos-Daskalió, jonka toinen puoli sijaitsee Kéroksen puolella Kávoksessa. Kávoksen ja Daskalión asutus on ajoitettu varhaiselle kykladiselle kaudelle II (EC II) eli Kéros-Sýros-kulttuurin ajalle noin 2800–2200 eaa. Daskalíolla sijaitsi asutuksen linnoitettu osa, joka muodosti valkoisella kivellä päällystetyn pyramidimaisen kukkulan. Saarta on tutkittu vuodesta 1965.

## Lähteet

## Aiheesta muualla